stanford-oval/wikipedia huggingface dataset:
מאיר דן פלוצקי
ביוגרפיה > אוסטרוב מזובייצק

ב-1918 אחרי 27 שנות רבנות בדווארט הוכתר כרב העיר אוסטרוב מזובייצק במקומו של רבי יוסף קאליש שהתמנה לאדמו"ר מאמשינוב. בשנת 1920 היה שותף לפרסום הירחון הרבני "דגל התורה" בעריכתו של רבי מנחם מנדל כשר ובהשתתפות רבי יצחק זליג מורגנשטרן מסוקולוב, רבי מנחם זמבה ורבי יעקב מאיר בידרמן.
אחרי מלחמת העולם הראשונה, בשנת ה'תרפ"א (1921), עמד בראש משלחת רבנים שנסעה לאנגליה, בלגיה וארצות הברית במטרה להקים סניפים מקומיים של אגודת ישראל, אשר יעמדו בזיקה עם הסניפים המרכזיים בפולין.
בחזרתו לפולין המשיך לעסוק בענייני הציבור, לפסוק תשובות ולהכריע בסוגיות סבוכות בחיים הציבוריים של יהודי פולין. דרשה זו עשתה רושם רב על הנאספים ומסופר שכל הקהל קם על רגליו ובירך "שמע". דרשתו הודפסה בחלק החמישי של ספרו "כלי חמדה". באותה שנה התמנה ליושב ראש אגודת הרבנים בפולין. כשעלה רבי מאיר דן לנאום בישיבה של אגודת הרבנים אדר תרפ"ו הוא דיבר על הצורך לחיזוק הדת. הוא תיאר את המצב הדתי הנוכחי ברחוב העברי וטען ש"הגיעו מים עד נפש" ולכן יש להחיש לתקן בכל מה שאפשר, כמו: לייסד בכל עיר חברת "שומרי שבת", לחייב את העיתונות היהודית להשיב בבירור: "הלנו היא אם לצרינו", לאסור על נשים להשתתף בבחירות פומביות, או לטפל בענייני הכלל (עליהן לעסוק בחינוך בניהן), ללמוד מאשכנז שם הרבנים מלמדים את הבנות לפני חתונתן את הדינים הנוגעים להן, ועוד.
באותה תקופה עסק בהתרת נשים עגונות מעגינותן. בעיה שהתעוררה בעקבות מלחמת העולם שזה עתה הסתיימה.
ב-1926 נסע פעם נוספת לארצות הברית על מנת לגייס כספים ל"המתיבתא" בוורשה. בשובו מהמסע עזב את עירו ועבר לוורשה במטרה לשמש כנשיא ה"מתיבתא", בחסותו העליונה של האדמו"ר מגור. בדיווח של "אגודה", מאותו זמן נמסר על חמש עשרה ישיבות ובהן כשלושת אלפים וארבע מאות תלמידי חכמים שהיו בנשיאותו של רבי מאיר דן.
בסוף שנת תרפ"ז נפל למשכב עד לפטירתו בו' בניסן ה'תרפ"ח (1928), בהיותו בן כ-62. הוא נטמן בהלוויה בהשתתפות המונים בוורשה. בין המספידים היה גם רבי מנחם זמבה שאמר: "אם נפטר אדמו"ר לבית עולמו ונשארים בנים - קמים לישראל אדמו"רים, אולם אם מסתלק גאון כמו רבי מאיר דן - כמה גאונים יקומו אחריו!".
חייו האישיים ומשפחתו

רבי מאיר דן, חלה בסרטן ונותח מספר פעמים והדבר לא הפריע לו להמשיך בחייו הציבוריים, עוד שנים ארוכות, עד לפטירתו.
בנו בכורו נפטר בגיל שמונה עשרה שנים.
אחת מבנותיו סטתה מדרכו והמיטה עליו ייסורים.
שתיים מבנותיו נפטרו והשאירו יתומים שרבי מאיר דן וזוגתו טיפלו בהם, כל ימיהם.
בנו, הרב ישראל נתן פלוצקי, שימש כדיין ומורה צדק באוסטרוב מזובייצקה. נספה עם בני משפחתו בשואה.
חתנו, הרב יעקב שרגא זינגר מילא את מקומו, החל מט"ו בשבט ה'תר"ץ (1930) ברבנות העיר. נספה עם בני משפחתו בשואה.
בנו רבי אלעזר יהודה - מחבר הספר "בית יהודה".
חתנו רבי יצחק יוסף זילברברג - רבה של קראסנושיילץ.
משנתו

חרף עמדותיו הציוניות, הסתייג הרב פלוצקי משותפות עם התנועה הציונית משתי סיבות עיקריות: 1. הוא איננו יודע אם היא תצליח. 2. העבירות הכרוכות בפעילות הציונית הממוסדת כמו ערבוב בין גברים ונשים, ופרסום דברי ביזוי על רבנים.
סבר כי אין חילוק מהותי בין מצוות בין אדם לחברו למצוות בין אדם למקום, ושני חלקים אלו שותפים גם במגמה האלוקית לתיקון העולם בשלום.
הרב פלוצקי תמך בגיור קטנים שנולדו מנישואי תערובת, אף על פי שלא ישמרו מצוות, כי עצם הכניסה ליהדות היא זכות, ואולי צאצאיהם של קטינים אלו ישמרו מצוות ו"ברא מזכה אבא". והוא מעיד שכך נעשה באלפי מקרים על ידי רבנים באמריקה בה ביקר, והוא סבור שהם יזכו לשכר גדול על גיורים אלו.
ספריו

חמדת ישראל – על שם סבו, רבי ישראל פלאצקי. חלק א' מכיל חידושים על ספר המצוות של הרמב"ם. בחלק ב' ישנם חידושים על התלמוד והשולחן ערוך. זכה להסכמותיהם של מורו הרב אברהם מסוכטשוב, וכן הרבנים אליהו חיים מייזל, חיים הלוי סולובייצ'יק ואליהו דוד רבינוביץ' תאומים. החלק הראשון יצא לאור בשנת תרס"ג (1903). לספר נלווה קונטרס "בית יהודא" מאת בנו אלעזר יהודה שנפטר בהיותו בן 18 בלבד.
כלי חמדה – פירוש על התורה. החלק הראשון יצא לאור בשנת תרס"ו (1906) ונתחבב במהירות על תלמידי החכמים בפולין וזכה למספר רב של מהדורות. דרכו של רבי מאיר דן בספר זה לפרש את פסוקי התורה בדרך של פלפול הלכתי-תלמודי. שם הספר לקוח מדברי המשנה: "חביבין ישראל שניתן להם כלי חמדה" (אבות פרק ב'). מתואר שעל שולחנו של הרב קוק, בסעודה שלישית, היו מונחים בשבתות שלושה ספרים: לקוטי תורה לאדמו"ר הזקן, שפת אמת ו"כלי חמדה".
שאלו שלום ירושלים – חיבור להוכחת זיופו של תלמוד ירושלמי על סדר קודשים שנתפרסם באותה העת וזכה בתחילה להסכמותיהם של כמה רבנים. בהמשך נתגלתה התרמית, לא מעט בזכות פעילותו של הרב פלוצקי
תולדות רבנו חיים בן עטר בעל "אור החיים" – עם קונטרס "נצוצי אור", הערות והגהות מאת הרב פלוצקי, לבוב תרפ"ו
לקריאה נוספת

אוסטרוב מזוביצק: ספר קהילה, ירושלים תש"כ, עמ' 27–28
אליעזר אסתרין, 'ר' מאיר דן פלוצקי ז"ל', בתוך: דווארט – ספר קהילה, ישראל תשל"ד, עמ' 182–190
אהרן סורסקי:
בתוך: דמויות הוד, חלק ב, ירושלים תשל"ח, עמ' ה-כו
מרביצי תורה מעולם החסידות, חלק ג, בני ברק, תשמ"ז, עמ' צט–קמט
כלי חמדה, מהדורת מכון אבני שהם, כרך א – בראשית, עמ' 9–38
הרב דוד אברהם מנדלבוים, תולדות הגאון בעל הכלי חמדה זצ"ל, בתוך: כלי חמדה -מכתבי תורה והערות, עמ' מ"ג, בני ברק, תש"ס
הערות שוליים

1 2 3 4 5 6 7 8  איסר פרנקל, יחידי סגולה, סיני, 1989, עמ' 165-161
↑  הקדמה לספר "חמדת ישראל"
↑  אברהם יצחק ברומברג, מגדולי התורה והחסידות, ספר כב, ירושלים, ה'תשכ"ב, עמוד קז, (מחשובי חסידות גור). ספר הזיכרון לקהלת אוסטרוב מזוביצק, אבא גארדין, תל אביב ה'תש"ך, 1960, עמוד 27, (מחסידי גור החשובים ביותר)
↑  קונטרס שאלו שלום ירושלים
↑  רבי מאיר דן פלוצקי, שאלו שלום ירושלים, עמ' 15, באתר היברובוקס
↑  ⁨מהנעשה והנשמע ⁩, באתר www.nli.org.il (המודיע⁩), ‏1 פברואר 1912
↑  יעקב רוזנהיים, זכרונות, בני ברק תשל"ט, עמ' רעא, רעד
↑  כלי חמדה עמ' ש"ה

https://tablet.otzar.org/#/book/107225/p/-1/t/1/fs/0/start/0/end/0/c
↑  ועידת "אגודת־הרבנים" השניה בפולניה, דואר היום, 26 בפברואר 1926
↑  ⁨שיחה עם נשיא־המרכז העולמי של "אגודת ישראל" ה' פנחס כהן ⁩, באתר www.nli.org.il (הצפירה), ‏12 דצמבר 1926
↑  ⁨הגאון ר׳ מאיר דן פלוצקי זצ״ל•⁩ - ⁨⁨הנאמן⁩ 20 מאי 1928⁩ - הספרייה הלאומית של ישראל │ עיתונים, באתר www.nli.org.il
↑  דברי פלפול עמוקים בעניין פסול לולב הגזול ובגדרי מצווה הבאה בעבירה / הרב ישראל נתן פלוצקי הי"ד | תורתך לא שכחתי, באתר toratcha.com, ‏2017-10-02
↑  רבי יעקב שרגא פייבל זינגר, באתר www.mytzadik.com
↑  אברהם ברוך שטינברג, דעת הרבנים, עמוד 42
↑  כלי חמדה דברים, עמוד רכח
↑  חמדת ישראל חלק א, מפתחות והוספות עמוד יט
↑  הרב משה צבי נריה, מועדי הרא"ה, כפר הרא"ה, עמ' י'
↑  הרב ר' מאיר דן פלוצקי ז"ל, ספר הזיכרון לקהילת אוסטרוב מזוביצק, תש"ך, עמ' 27-28, באתר אוצר החכמה
↑  סורסקי, אהרן, רבי מאיר דן פלוצקי מאוסטרובה, דמויות הוד - ב, בני ברק, תשל"ח, עמ' ה-כ"ז, באתר אוצר החכמה
↑  סורסקי, אהרן, הגאון רבי מאיר דן פלוצקי זצ"ל בעל "כלי חמדה", מרביצי תורה מעולם החסידות - ג, בני ברק, תשמ"ז, עמ' צט–קמט, באתר אוצר החכמה (צפייה חופשית – מותנית ברישום)
↑  פלוצקי, מאיר דן רפאל בן חיים יצחק, תולדות הגאון המחבר, כלי חמדה - א - בראשית, בני ברק: מכון אבני שהם, תשע"ד, עמ' 9-38, באתר אוצר החכמה
↑  הרב דוד אברהם מנדלבוים, תולדות הגאון בעל הכלי חמדה זצ"ל, כלי חמדה - מכתבי תורה והערות, בני ברק, ה'תש"ס, עמ' מ"ג, באתר אוצר החכמה (צפייה חופשית – מותנית ברישום)
| --- | --- |
בקרת זהויות :  NLI: 987007310636805171  PLWABN: 9810664285305606  ISNI: 0000 0000 6695 5660  LCCN: n85299506  NTA: 308001036  VIAF: 3926821   WorldCat (עם VIAF): 3926821
מדריך למשתמש

מדריך למשתמש הוא מסמך מקצועי שמטרתו לספק הדרכה ותמיכה למשתמשים בנוגע לשימוש נכון ויעיל במוצר או מערכת. זהו כלי חיוני בתחום הכתיבה הטכנית, המשמש להעברת מידע טכני ממומחים לקהל הרחב באופן ברור, מפורט ונגיש. מדריכים אלה יכולים לכלול מגוון רחב של נושאים, החל מתפעול מכונות וציוד כבד, דרך התקנת תוכנות מחשב, ועד להדרכה על מוצרי צריכה יומיומיים.
מבנה

מדריך למשתמש כולל לרוב:
עמוד שער - מהווה את הפתח למדריך, מציג את שם המוצר או המערכת ולעיתים גם לוגו של החברה המפיקה. הוא עשוי לכלול גם תאריך הפקה או גרסה של המדריך, כדי להבטיח שהמשתמשים יודעים את רמת העדכניות של המסמך.
דף כותרת וזכויות יוצרים - דף זה מכיל פרטים כמו שם המחבר, זכויות יוצרים, ומידע על איך ליצור קשר עם החברה או המפיצים למקרה של שאלות או בעיות. זהו מקום חשוב להגנה על התוכן והכרה בזכויות היוצרים.
הקדמה המכילה פרטים על מסמכים קשורים והסבר על ניווט במדריך
תוכן עניינים - מאפשר למשתמשים למצוא בקלות את החלקים הרלוונטיים במדריך. תוכן העניינים צריך להיות מאורגן וקל לניווט, עם הפניות לעמודים ספציפיים.
מדריך המסביר את השימוש ביישומים העיקריים של המערכת, ולעיתים יישומים נוספים
פרק תקלות המסביר על בעיות אפשריות שעשויות להתעורר וכיצד להתמודד איתן
שאלות ותשובות נפוצות - סעיף זה מסכם שאלות שנשאלות בתדירות גבוהה על ידי משתמשים, ומספק תשובות מקיפות ומועילות. זה יכול לסייע בפתרון מהיר של שאלות וחששות ללא צורך בפנייה ישירה לתמיכה.
פרטי התקשרות - מכיל מידע על כיצד ליצור קשר עם החברה לצורך תמיכה, הכוונה או מידע נוסף. יכול לכלול כתובות דוא"ל, מספרי טלפון וקישורים לאתר האינטרנט או פורומים תמיכה.
מונחון, ובמסמכים גדולים מפתח העניינים - מסייעים למשתמשים להבין מונחים טכניים ולמצוא מהר חלקים ספציפיים במדריך.
מדריך למשתמש נכתב בכתיבה טכנית. לרוב כולל המדריך מלבד טקסט גם איורים, שרטוטים, תרשימים ותמונות. במקרה של תוכנות מחשב, מוצגים גם צילומי מסך המציגים כיצד התוכנית צריכה להיראות. השפה שבה משתמשים מתאימה לקהל היעד, עם ז'רגון מינימלי או מוסבר ביסודיות.
תיקי מתקן מכילים מדריכים למשתמש עבור כל אחת מהמערכות הכלולות במתקן.
ראו גם

הוראות הפעלה
RTFM
לוקאס סלינאס

לוקאס ספינולה סלינאס (בפורטוגזית: Lucas Spinola Salinas; נולד ב-14 באוקטובר 1995 בסורוקאבה שבברזיל) הוא כדורגלן ברזילאי המשחק בעמדת הקשר ההתקפי בקבוצת מועדון ספורט אשדוד מליגת העל הישראלית.
קריירת מועדונים

סלינאס החל את הקריירה המקצועית שלו במספר קבוצות מהליגות הנמוכות בברזיל ובפורטוגל.
ב-11 בפברואר 2020 חתם סלינאס על חוזה לשתי עונות וחצי בלוקומוטיב פלובדיב מליגת העל הבולגרית. הוא ערך 59 הופעות ליגה במדי המועדון, בהן הבקיע חמישה שערים, וכן זכה עם המועדון בגביע הבולגרי ובסופר קאפ הבולגרי.
ב-27 ביוני 2022 חתם על חוזה לעונה אחת במועדון ספורט אשדוד מליגת העל הישראלית.
תארים

הגביע הבולגרי (1): 2019/2020
הסופר קאפ הבולגרי (1): 2020
הערות שוליים

↑  Локомотив (Пловдив) подписа с Лукас Салинас באתר topsport, ‏ 11 בפברואר 2020 (בבולגרית)
↑  הדר יעקבי, ‏הקשר ההתקפי סלינאס חתם באשדוד לעונה, באתר ערוץ הספורט, 27 ביוני 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוקאס סלינאס".
מדריך מילה

מדריך מילה (באנגלית: Miele Guide) הוא מדריך למסעדות הטובות באסיה.
אודות המדריך

מדריך מילה הוקם וממומן בידי חברת מכשירי החשמל הביתיים הגרמנית Miele והוא רואה אור זו השנה השלישית (2010/2009). המדריך בוחר את 450 המסעדות הטובות באסיה (בשנה הראשונה (2009/2008) היו 320) ומדרג את 20 המסעדות הטובות ביותר ביבשת, כמו כן מדרג את חמש המסעדות הטובות ביותר בכל מדינה.
השופטים התבקשו להעריך שלושה מדדים:
הדירוג נעשה בארבעה שלבים:
85 עיתונאים ומבקרי מסעדות ב-18 ארצות אסיאתיות התבקשו לנקוב בשמותיהן של 20 המסעדות הטובות ביותר בארצם ויצרו רשימה סופית של 1,054 מסעדות.
הציבור התבקש להציע רשימה של המסעדות הטובות באסיה מתוך הרשימה הקודמת שפורסמה אונליין וכן להציע מסעדות נוספות, הציבור בחר ב-1,214 מסעדות נוספות. ההצבעה הייתה פתוחה אונליין במשך עשרה שבועות.
במקביל הזמין כתב העת 1,500 מומחי אוכל ויין לבחור את המסעדות הטובות באסיה. דעותיהם ודעות הציבור שוקללו ביחד.
שופטי המדריך ביקרו במסעדות הנבחרות בעילום שם ודירגו אותן, הוצאות הסעודה הן על חשבון המדריך.
הארץ שבה הכי הרבה מסעדות שדורגו בין העשרים הראשונות היא הונג קונג (חמש מסעדות), אחריה צועדת סינגפור (ארבע מסעדות). רוב המסעדות שנבחרו (מתוך ה-450) הן מיפן (91 מסעדות), אם כי רק אחת מהן דורגה בין 20 הראשונות. המסעדה שהגיעה למקום הראשון השנה היא Iggy's מסינגפור, שנה לפני כן הייתה זו האטליה של ז'ואל רובישון בהונג קונג, ובשנתו הראשונה של המדריך הייתה זו מסעדת Iggy's. השף היחידי שכמה ממסעדותיו מדורגות בין העשרים הראשונות הוא ז'ואל רובישון שמסעדות עם מסעדות האטליה שלו בהונג קונג ובטוקיו ומסעדת רובישון א-גאלרה במקאו.
המדריך הקים קרן מלגות לטבחים צעירים מהארצות המופיעות במדריך, והוא מממן להם קורס בישול בן 15 חודשים בבית הספר At-Sunrice Global Chef Academy בשיתוף עם בית הספר.
המדריך יזם פעילות התנדבותית, הוא איגד 57 מסעדות שנתבקשו להרכיב תפריט שהוגש בהן באוגוסט, 15% אחוזים מהכנסות הארוחות הלכו לארגון תוכנית המזון העולמית במטרה להילחם ברעב באסיה ויוקדשו לילדים רעבים במזרח טימור.
לקריאה נוספת

The Mielle Guide: Your Guide to Asaia's Best Restaurant's 2009/2010, Ate Media Pte Ltd, Singapore, 2010, 180 pp.
מאסינדי

| --- | --- |
 מדינה:  אוגנדה אוגנדה
 אזור:  אזור מערב
 בירת המחוז:  מאסינדי
 על שם:  מאסינדי 
 שטח:  2,584.6 קמ"ר
 גובה:  1,295 מטרים
 אוכלוסייה:  ‏
  ‑ במחוז:  352,400 (2012)
  ‑ צפיפות:  136.3 נפש לקמ"ר (2012)
 קואורדינטות:  1°41′00″N 31°44′00″E﻿ / ﻿1.68333333°N 31.73333333°E﻿ / 1.68333333; 31.73333333 
 אזור זמן:  UTC +3
 www.masindi.go.ug
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מחוז מאסינדי (באנגלית, בסוואהילי: Masindi) הוא אחד ממחוזותיו האדמיניסטרטיביים של האזור המערבי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, מאסדיני.
מיקום

המחוז גובל במחוז ניויה מצפון, במחוז קיריאנדונגו ממזרח, במחוז נאקאסאקה מדרום מזרח, במחוז קיאנקוואנזי מדרום, במחוז הוימה מדרום מערב ובמחוז בוליסה מצפון מערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא מאסדיני.
המחוז הקום בשנת 1976, ובהמשך התפצלו ממנו המחוזות קיריאנדונגו ובוליסה.
אתרים תיירותיים > הפארק הלאומי מרצ'יסון פולס

הפארק הלאומי מרצ'יסון פולס הוקם כשמורת ציד, ובהמשך נהפך לפארק לאומי. בפארק חיים מאות זנים של עופות ויונקים, ובהם פילים, תאואים, אריות, נמרים, היפופוטמים, ג'ירפים, אנטילופות, קובוסים שחורי-רגל, בובאלים אייליים, אוריבים וקובוסי מים, חזירי יבלות, בבוני זית, קולובוסים, פרשים אדומים, שימפנזים, מנעלנים, אנפות גוליית, עגורי כתר לבן-לחיים, אנפיות סוף, יקאנות אפריקניות, חרטומנים, קלאואים קרקעיים, טוראקיים, אורגיים, פרפורים עקודים ושלדגים ענקים.
בשנות ה-70, בתקופתו של אידי אמין כראש ממשלת אוגנדה, נפגעה קשות אוכלוסיית בעלי החיים בפארק, כתוצאה מציד בלתי-חוקי, וב-1983 נכחדו הקרנפיים. לאחר תום שלטונו של אמין החלו הרשויות לאכוף את איסור הציד, ואוכלוסיית בעלי החיים התאוששה.
אתרים תיירותיים > מפלי מרצ'יסון

מפלי מרצ'יסון הם מפלים גדולים על הנילוס, הנמצאים בפארק הלאומי מרצ'יסון פולס, הקרוי על שמם. בראש המפלים, הנילוס מוצא את דרכו החוצה דרך פרצה ברוחב 7 מטרים. הנהר נשפך אל בסיס המפלים בהפרש גובה של 43 מטרים דרך שלושה אשדים נפרדים, וממשיך בזרימתו מערבה אל אגם אלברט. במפלים זורמים כ-300 מטרים מעוקבים של מים מדי שנייה. בבסיס המפלים מתקהלים תנינים רבים.
מזג אוויר

כמות הגשם השנתית היורדת במחוז היא 1200 מ"מ. והיא מתפרשת לשתי עונות, שמגיעות לשיאן בחודשים מרץ עד מאי ואוגוסט עד נובמבר.
כלכלה

ענף הכלכלה המרכזי של תושבי המחוז הוא חקלאות, כאשר הגידולים הנפוצים במחוז הם דוחן, דורה, חמניות, שומשום, בטטה, תפוח אדמה, קסאווה, תירס, כותנה, קפה, טבק, כרוב, עגבנייה, בצל, סויה, בננה ואפונה. ענפים כלכליים נוספים הם דיג, דבוראות, תיירות וגידול בעלי חיים.
אוכלוסייה

המחוז נחשב מגוון מבחינה אתנית, וחיים בו 55 שבטים שונים. השבטים הגדולים במחוז הם באניורו ובאגונגו שמהווים 60% מהאוכלוסייה. שבטים נוספים שקיימים במחוז הם אלור, ז'ונם, ארינגה ובארולי. בנוסף לגיוון האתנני במחוז, תושבים רבים במחוז היגרו אליו ממדינות שונות וביניהן רואנדה, קניה, דרום סודאן והרפובליקה הדמוקרטית של קונגו. משק בית ממוצע במחוז מורכב מ-4.86 נפשות. מספר זה נמוך מהממוצע הארצי שעומד על 5.2 נפשות. כ-95% מתושבי המחוז גרים באזורים כפריים.
קצב גידול האוכלוסייה הוא 2.72% בשנה.
| שנה | אומדן אוכלוסייה |
| --- | --- |
1991: 129,700
2002: 208,400
2014: 291,100
הערות שוליים

↑  Wayback Machine, web.archive.org, ‏2012-09-05 (באנגלית)
↑  Masindi (District, Uganda) - Population Statistics, Charts, Map and Location, www.citypopulation.de (באנגלית)
| --- | --- |
בקרת זהויות :  NLI: 987007567428205171  ISNI: 0000 0004 0567 2199  LCCN: n89252079  MusicBrainz: 9f0ee91a-1fbb-4c5b-abf7-d4f08ca0bfa8  VIAF: 142019115   WorldCat (עם VIAF): 142019115
מאסקפאיצ'ה

מראה המאסקפאיצ'ה
מאסקפאיצ'ה או מאסקאיפאצ'ה (קצ'ואה: Maskhaypacha, "מאסקאי", חיפוש; "פאצ'ה", מרחב או זמן) היה הכתר של קיסר האינקה.
תיאור

הסופרים הספרדים מהמאה ה-16, כולל מיגל קאבלו דה בלבואה (אנ'), שצוטט על ידי מריה רוסטבורובסקי (אנ'), מאשרים שסינצ'י רוקה היה האינקה הראשון שהשתמש במאסקפאיצ'ה או המאסקאיפאצ'ה (קצ'ואה: Mask'ay seek; ארץ פאצ'ה, עולם, או מרחב-זמן),  הגרסה של האינקה לכתר, שיהפוך לסימן המובהק של ריבונות האינקה.
עבור האינקה, המאסקפאיצ'ה היה סימן הכוח האימפריאלי המוחלט, עד כדי כך ש"לקחת את המאסקפאיצ'ה" היה הביטוי המקיף בשימוש כדי לסמן את בואו של הסאפה אינקה החדש, במהלך טקס שבו קיבל אותו מידיו של הווילאק אומו, המקביל של דת האינקה לכהן הגדול או האפיפיור. בטקסים מסוימים הסאפה אינקה החזיק את המאסקפאיצ'ה ביד, כשעל ראשו קסדת מלחמה.
תיאור > מבנה

המאסקפאיצ'ה היה מורכב מכמה אלמנטים - המאסקפאיצ'ה גופא, החשוב ביותר, היה ציצית צמר אדום, שנשארה על המצח ללא ליפול בזכות העובדה שכל אחד מהגדילים שלה "עבר דרך צינורית זהב קטנה", מה שהחזיק אותה באמצעות המתיחה.
מעל ציצית זו היו שתיים או שלוש נוצות שחורות ולבנות של הציפור קרקרת ההרים (אנ'), אשר הייתה קדושה עבור האינקה ונקראה בפיהם "קורקנקה".
השוליים והנוצות היו מהודקות על המצח על ידי סוג של סרט ראש הנקרא לאוטוּ (llautu) או לאוטוֹ (llauto) העשוי צמה ססגונית מצמר ויקוניה עדין במיוחד, שנכרך מספר פעמים סביב הראש.
טקסיות

רק הסאפה אינקה יכלו ללבוש את המאסקפאיצ'ה, שניתנה להם על ידי הווילאק אומו. טקס ההכתרה בוצע כאשר הסאפה אינקה נפטר והיה צורך שהאוקי (נסיך הכתר) ימלא את תפקידיו כריבון החדש.
גלריה

דיוקן של מאנקו קאפאק חובש מאסקפאיצ'ה, גרזן אינקאי בידו.
דיוקן של ואסקאר חובש מאסקפאיצ'ה.
דיוקן נוסף של ואסקאר נושא מאסקפאיצ'ה.
ראש של בן אינקה עם לאוטו ומאסקפאיצ'ה, נמצא בפרו.
ראו גם

אימפריית האינקה
סאפה אינקה
סינצ'י רוקה
ביאורים

↑  שם מדעי: Phalcoboenus megalopterus
הערות שוליים

↑  Rostworowski, Maria (2014). Le grand inca. Tallandier. ISBN 9791021002517.
↑  ""THE EMPIRE OF THE INCAS IN PERU, section ː LIST OF EMPERORS - INCAS"".
↑  Baudin, L. (1961). Daily Life in Peru under the Last of the Incas. Macmillan.
↑  Bernand, Carmen (1988). Les Incas, peuple du soleil. p. 25. ISBN 978-2070359813.
1 2 3  Métraux, Alfred (1983). Les Incas. Seuil. p. 71. ISBN 9782020064736.
| קיסרי האינקה |
| --- | --- | --- |
| קיסרי האינקה לפני הכיבוש הספרדי | קיסרי האינקה לפני הכיבוש הספרדי |  |
| שושלת הורין | מאנקו קאפאק • סינצ'י רוקה • יוקי יופאנקי • מאיטה קאפאק • קאפאק יופאנקי |  |
| שושלת פנקה | אינקה רוקה • יאואר ואקאק • ויראקוצ'ה אינקה • פאצ'אקוטי • טופאק אינקה יופאנקי • ואיינה קאפאק • ואסקאר • אטוואלפה |  |
| קיסרי האינקה לאחר הכיבוש הספרדי | קיסרי האינקה לאחר הכיבוש הספרדי |  |
| שושלת חנן קוסקו | טופאר ואלאפה • מאנקו אינקה יופאנקי • פאויו אינקה • סאיירי טופאק • טיטו קוסי • טופאק אמארו |  |
| אחר | אחר |  |
| ממלכות האינקה | ממלכת קוסקו • אימפריית האינקה • מדינת נאו-אינקה |  |
מאסקפאיצ'ה • דת האינקה
מטבוליט

מטבוליט (באנגלית: Metabolite) הוא שם כולל לכל תרכובת המיוצרת בתהליך של חילוף חומרים (מטבוליזם) ביצורים חיים.
נהוג להבדיל בין שתי רמות של מטבוליטים:
מטבוליטים ראשוניים: תרכובות חיוניות לחיים ולתחזוקה השוטפת של התא, למשל: אנזימים המשתתפים במטבוליזם ובחלוקת התא, התרכובות המרכיבות את ממברנת התא, נוקלאוטידים וחלבונים הבונים את החומר התורשתי.
המטבוליטים הראשונים מיוצרים בשלב הגידול הלוגריתמי (שלב הגידול המהיר).
מטבוליטים משניים: תרכובות בעלות תפקידים תומכים אך לא חיוניים, למשל: פיגמנטים וחומרי הגנה מפני יצורים אחרים (אנטיביוטיקה, למשל). למטבוליטים המשניים תפקידים אקולוגיים בדרך כלל, המשפיעים על האופן בו היצור מתנהג עם סביבתו.
המטבוליטים המשניים מיוצרים בשלב הגידול היציב.
מוסא בגאיוקו

מוסא בגאיוקו (באנגלית: Moussa Bagayoko; נולד ב-18 בדצמבר 1998) הוא כדורגלן מאלי, המשחק בעמדת הקשר האחורי בקראבובו.
קריירה

בגאיוקו התחיל את הקריירה שלו בקבוצת הכדורגל "בלאק סטארס" המקומית.
בקיץ 2017, בגאיוקו חתם באלאזיספור מהליגה הטורקית הראשונה. בעונתו הראשונה, שיחק בקבוצה הצעירה של המועדון, בה רשם 17 שערים ב-24 משחקים. ב-11 באוגוסט 2018, ערך את הופעת הבכורה שלו בקבוצה הבוגרת בתיקו 1-1 נגד אדנאספור. ב-22 בספטמבר 2018, בגאיוקו הבקיע את שער הבכורה שלו בקבוצה בניצחון 0–4 נגד קראבוקספור.
ב-18 בינואר 2019, בגאיוקו חתם באדנאספור. 10 ימים לאחר מכן, ערך את הופעת הבכורה שלו בקבוצה בהפסד 1–2 לאומראנייספור.
ב-2 באוקטובר 2020, בגאיוקו חתם במ.ס. אשדוד מליגת העל. ב-1 בנובמבר ערך את הופעתו הבכורה בהפסד 0–1 לבני יהודה.
ב-1 בספטמבר 2021 הושאל באגיוקו להפועל כפר סבא מהליגה הלאומית לעונה אחת.
ב-19 בפברואר 2023 הצטרף לקראבובו מליגת העל הוונצואלית.
הערות שוליים

↑  שחר כחלון, רכש חדש למ.ס אשדוד: מוסא בגאיוקו חתם בקבוצה, באתר אשדודנט, 2 באוקטובר 2020
↑  איציק כלפי, ‏מוסא בגאיוקו הושאל להפועל כפר סבא לעונה אחת, באתר ONE‏, 1 בספטמבר 2021
מוסא אנדיאייה

מוסא אנדיאייה (באנגלית: Moussa N'Diaye; נולד ב-18 ביוני 2002) הוא כדורגלן סנגלי המשחק בעמדת המגן השמאלי באנדרלכט.
קריירה

אנדיאייה נולד בדקר, סנגל, והחל לשחק כדורגל באקדמיית אספייר סנגל.
בשנת 2020 החל לשחק בברצלונה אתלטיק, קבוצת המילואים של ברצלונה. בשנת 2022 עבר לאנדרלכט הבלגית, והחל לשחק במקביל בקבוצת המילואים ובקבוצה הבכירה.
אנדיאייה שיחק בנבחרות הצעירות של סנגל. הוא זומן לסגל נבחרת סנגל הבוגרת לטורניר מונדיאל 2022, לאחר פציעתו של סאדיו מאנה.
הערות שוליים

↑  Arsen, One for the Future: Moussa Ndiaye. Future First Team Potential?, Barça Buzz, ‏19 באוקטובר 2021 (באנגלית)
↑  Londersele, Sven Van (2022-08-25). "PORTRET. Ex-ploegmaat van Jutglà, gelijkenissen met Sergio Gómez en link met Eupen: wie is Moussa N'Diaye, de nieuwe linksback van Anderlecht?". hln.be (בהולנדית (פלמית)). נבדק ב-2022-12-01.
↑  Coupe du monde 2022: le joueur d’Anderlecht Moussa N’diaye va finalement rejoindre la sélection sénégalaise, Le Soir, ‏20 בנובמבר 2022 (בצרפתית)
| נבחרת סנגל – מונדיאל 2022 |
| --- | --- | --- |
|  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה |  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה | סנגל |
מאסימיליאנו רוסולינו

מאסימיליאנו "מאסי" רוסולינו (באיטלקית: Massimiliano "Massi" Rosolino; נולד ב-11 ביולי 1978), הוא שחיין איטלקי בעבר. אלוף אולימפי (סידני 2000) בעל 4 מדליות, אלוף העולם (פוקואוקה 2001) בעל 5 מדליות ואלוף אירופה בעל 21 מדליות, מהן 7 זהב. נוסף לכך, הוא זכה ב-10 מדליות באליפות העולם בשחייה (בריכת 25 מטר), אחת מהן מזהב וב-20 מדליות באליפות אירופה בשחייה (בריכת 25 מטר) מהן 7 זהב.
רוסולינו, הוא השחיין האיטלקי המעוטר ביותר במדליות בינלאומיות (60).
ביוגרפיה

רוסולינו נולד בנאפולי, לאב איטלקי, סלבטורה ולאמא אוסטרלית קרולין. בהיותו בן 3 גדל באוסטרליה עד גיל 6. במהלך קריירת השחייה שלו התגורר לעיתים באוסטרליה לצורך אימונים.
באליפות אירופה בשחייה שנערכה בווינה שבאוסטריה בשנת 1995 זכה רוסולינו לראשונה במדליית ארד במשחה שליחים 4x200 מטר חופשי. באולימפיאדת אטלנטה (1996) הא סיים 3 פעמים במקום שישי במשחה ל-200 מטר חופשי (1:48.50 דקות), במשחה ל-400 מטר חופשי (3:51.04 דקות) ובמשחה שליחים 4x200 מטר חופשי (7:19.92 דקות). באליפות אירופה בשחייה שנערכה בסביליה שבספרד בשנת 1997 הוא זכה בשתי מדליות כסף, במשחה ל-200 מטר חופשי (1:49.02 דקות) ובמשחה ל-400 מטר חופשי (3:48.11 דקות).
ביוגרפיה > סגן אלוף עולם

באליפות העולם בשחייה שנערכה בפרת' שבאוסטרליה בשנת 1998 זכה רוסולינו במדליית כסף במשחה ל-200 מטר חופשי בתוצאה של 1:48.30 דקות, אחרי מייקל קלים מאוסטרליה (1:47.41 דקות) ולפני פיטר ואן דן הוחנבאנד מהולנד (1:48.65 דקות). נוסף לכך, הוא סיים במקום חמישי במשחה ל-400 מטר חופשי בתוצאה של 3:48.89 דקות ובמקום שמיני במשחה שליחים 4x100 מטר חופשי.
ביוגרפיה > אלוף אירופה

באליפות אירופה בשחייה שנערכה בהלסינקי שבפינלנד ביולי 2000 זכה רוסולינו ב-3 מדליות זהב, במשחה ל-200 מטר חופשי (1:47.31 דקות), במשחה ל-200 מטר מעורב אישי (2:00.62 דקות) ובמשחה שליחים 4x200 מטר חופשי (7:16.52 דקות).
ביוגרפיה > אלוף אולימפי

באולימפיאדת סידני (2000) זכה רוסולינו ב-3 מדליות, אחת מכל סוג. מדליית זהב, במשחה ל-200 מטר מעורב אישי בשיא אולימפי חדש של 1:58.98 דקות, לפני טום דולאן (1:59.77 דקות) וטום וילקנס
(2:00.87 דקות) שניהם מארצות הברית. מדליית כסף, במשחה ל-400 מטר חופשי בתוצאה של 3:43.40 דקות, אחרי איאן ת'ורפ מאוסטרליה שקבע שיא עולם חדש של 3:40.59 דקות ולפני קליט קלר מארצות הברית (3:47.00 דקות) ומדליית ארד במשחה ל-200 מטר חופשי בתוצאה של 1:46.65 דקות, אחרי פיטר ואן דן הוחנבאנד שקבע שיא עולם חדש של 1:45.35 דקות ואיאן ת'ורפ (1:45.83 דקות), בשלב חצי הגמר הוא קבע שיא איטליה חדש של 1:46.60 דקות. נוסף לכך, הוא סיים במקום רביעי במשחה שליחים 4x200 מטר חופשי בתוצאה של 7:12.91 דקות, כשחיין רביעי הוא קבע ב"זינוק שליחים" תוצאה של 1:45.91 דקות ובמקום חמישי במשחה שליחים 4x100 מטר חופשי בתוצאה של 3:17.85 דקות, כשחיין שלישי הוא קבע ב"זינוק שליחים" תוצאה של 49.70 שניות.